เริ่มตัดชุดเดรส ตัดชุดเดรส
ผ้าชนิดไหนก็นำมาตัดเป็นชุดเดรสได้ แต่ถ้าเป็นการตัดชุดเดรสครั้งแรกของคุณ ให้ลองใช้ผ้าใยธรรมชาติง่ายๆ และผ้าฝ้ายผสม มองหาผ้าสวยๆ ที่มีสี ลวดลาย และเนื้อสัมผัสอย่างที่คุณต้องการ เพราะถ้าคุณไม่ได้ฝึกมาก่อนสักหน่อยเลย การใช้ผ้าไหมหรือผ้าหนักๆ ก็จะยากเกินไป นอกจากนี้ให้เลือกผ้าที่หนามากพอที่คุณจะไม่ต้องซ้อนสองชั้นหรือใส่ซับในเข้าไป คุณจะต้องใช้ผ้าทั้งชิ้นขนาด 2-3 หลาแล้วแต่ขนาดตัวและความยาวของเดรส  ลองใช้เสื้อโอเวอร์ไซส์ตัวใหญ่ๆ เป็นฐานรองในการกะขนาดชุดเดรส คุณสามารถหาซื้อเสื้อแบบนี้ได้ที่ร้านเสื้อผ้ามือสอง หรือมันอาจจะอยู่ด้านหลังของตู้เสื้อผ้าก็ได้ ใช้ความคิดสร้างสรรค์ในการเลือกผ้าและลองใช้ผ้าปูที่นอนหรือผ้าม่านมาตัดเป็นชุดเดรส แต่ถ้าคุณไม่อยากเอาของที่บ้านไปตัดเป็นชุดแล้วล่ะก็ ให้ลองไปหาผ้าปูที่นอนหรือผ้าม่านวินเทจน่ารักๆ ตามร้านขายของมือสองแทน ก่อนเย็บคุณต้องนำผ้าไปซักก่อนเพื่อกำจัดรอยยับและคราบต่างๆ และเพื่อป้องกันไม่ให้ผ้าหดตัวมากกว่าเดิม หลังจากซักและตากแล้ว ให้ใช้เตารีดรีดผ้าให้เรียบและเตรียมนำไปเย็บ การตัดชุดเดรสเป็นหนึ่งในโปรเจกต์การตัดชุดที่ซับซ้อนกว่าการตัดเย็บอื่นๆ แต่ถ้าคุณใช้แพทเทิร์นชุดเดรสเป็นแบบก็จะตัดตามได้ไม่ยากเลย แพทเทิร์นคือขนาดและรูปทรงของส่วนต่างๆ ในชุดเดรสที่เฉพาะเจาะจงที่คุณต้องตัดให้ได้ตามนั้น คุณสามารถหาแพทเทิร์นชุดเดรสฟรีหรือราคาไม่แพงได้ตามออนไลน์หรือในร้านขายผ้า/ร้านขายของงานประดิษฐ์ เลือกแพทเทิร์นที่มีสไตล์และรูปทรงตามที่คุณต้องการและขนาดพอดีกับประเภทรูปร่างของคุณ ถ้าคุณไม่อยากใช้แพทเทิร์นชุดเดรสในการตัดชุด คุณก็สามารถทำแพทเทิร์นปลอมขึ้นมาได้จากชุดเดรสที่คุณมีอยู่แล้ว หาชุดเดรสที่คุณชอบและขนาดพอดีกับตัวคุณ และใช้โครงร่างของชุดนั้นทำเป็นแพทเทิร์นขึ้นมา ชุดที่จะออกมาสไตล์เดียวกับชุดเดรสที่คุณใช้ในการร่างแบบ ถ้าคุณใช้แพทเทิร์นชุดเดรสในการตัดชุด ให้วัดขนาดตามที่บอกไว้ในแพทเทิร์นด้วยแถบวัดระยะบางๆ ถ้าคุณตัดชุดโดยใช้ชุดเดรสอีกชุดหนึ่งเป็นแพทเทิร์น ให้พับครึ่งตามแนวยาว วางไว้บนผ้า (ที่พับครึ่งตามแนวยาวเหมือนกัน) และวาดทาบโครงร่างออกมา คุณสามารถปรับเปลี่ยนความยาวของเดรสโดยจะใช้แพทเทิร์นหรือวัดขนาดเองก็ได้ด้วยการวัดความยาวจากสะโพกลงไปถึงความยาวที่ต้องการ และแก้ไขขนาดบนผ้าด้วย กางผ้าออกมาวาง (หรือพับครึ่งหากแพทเทิร์นบอกให้ทำอย่างนั้น) และวางแพทเทิร์นทับไว้ข้างบน ตัดผ้าตามเส้นขอบและแนวของแพทเทิร์นเพื่อให้ได้รูปทรงที่ตรงกัน หากคุณใช้ชุดเดรสเป็นแพทเทิร์น ให้ใช้แนวโครงร่างของชุดเดรสครึ่งตัวโดยทาบจากชุดเดรสพับครึ่งที่วางตามขอบพับ ตัดตามเส้นนี้แล้วคลี่ผ้าออกมาเพื่อให้เห็นด้านหน้าทั้งหมดของชุด  เผื่อผ้าไว้สัก ½ นิ้วรอบๆ ขอบชุดเดรสสำหรับเป็นแนวตะเข็บ ซึ่งแพทเทิร์นส่วนใหญ่จะกำหนดส่วนนี้ไว้ในแบบอยู่แล้ว แต่คุณต้องนึกถึงข้อนี้หากคุณทาบชุดเดรสไปทำเป็นแพทเทิร์น ถ้าคุณอยากจะเติมแขนเสื้อเข้าไปในชุดเดรส คุณจะต้องตัดแขนเสื้อแยกชิ้นออกมาจากตัวชุด ตัดเป็นชุดเดรสแขนกุดก่อนแล้วค่อยเย็บแขนเสื้อติดเข้าไปทีหลัง พอถึงจุดนี้อย่าลืมตัดผ้าสำหรับด้านหลังของชุดเดรสด้วย โดยใช้วิธีเดียวกับที่คุณตัดผ้าสำหรับด้านหน้า เย็บตามแนวที่บอกไว้ในแพทเทิร์น ซึ่งปกติแล้วเราจะเย็บด้านข้างของชุดเดรสก่อน กลับผ้าด้านในออกมาข้างนอกแล้วพับขอบ ¼ นิ้วทั้งสองด้านโดยใช้เตารีดรีดผ้าให้เรียบ จากนั้นใช้ฝีเย็บตะเข็บซิกแซ็กเพื่อเย็บด้านหน้ากับด้านหลังเข้าด้วยกัน และเย็บโชว์ด้านบนผ้าเพื่อเชื่อมตะเข็บที่เพิ่งเย็บเข้ากับตัวชุดเดรส การเย็บโชว์ด้านบนผ้าจะช่วยให้ผ้าเรียบตามแนวตะเข็บและทำให้ชุดของคุณดูเหมือนตัดโดยมืออาชีพมากขึ้น   ทำตามขั้นตอนที่ระบุไว้ในแพทเทิร์นเพื่อเย็บส่วนต่างๆ เพิ่มเติมเข้าไปในชุดเดรส ถ้าแพทเทิร์นบอกว่าให้เย็บส่วนอื่นก่อนด้านข้าง ก็ให้ทำตามนั้น ถ้าเป็นคอเสื้อธรรมดา ก็ให้พับขอบผ้า ¼ นิ้วและรีดให้เรียบ ใช้ฝีเย็บตะเข็บตรงไปตามแนวคอเสื้อเพื่อเย็บขอบให้เข้าที่และไม่ให้ผ้าหลุดลุ่ย คุณสามารถปรับความลึกของคอเสื้อได้ด้วยการวัดจากเอวขึ้นมายังจุดที่คุณต้องการตรงหน้าอก และปรับผ้าตามนั้น ตรงชายชุดเดรส ให้พับผ้า ¼ นิ้วแล้วรีดให้เรียบ ถ้าคุณมีเครื่อง Serger ให้ใช้เครื่อง Serger เย็บขอบด้านล่างให้แน่นเพื่อไม่ให้ชายรุ่ยออกมา จากนั้นใช้ฝีเย็บตะเข็บตรงเพื่อเย็บขอบพับติดที่ด้านชายชุดเดรส จับผ้าค้างไว้เพื่อไม่ให้เกิดข้อผิดพลาด คุณอาจจะเพิ่มซิปที่ด้านข้างหรือด้านหลังของชุดเดรสเพื่อให้ใส่และถอดง่ายขึ้น นอกจากนี้คุณก็อาจจะเพิ่มชั้นลูกไม้ ระบาย ของตกแต่ง หรือลูกปัดเข้าไปในชุดเพื่อให้เพิ่มรายละเอียดเล็กๆ น้อยๆ ลงไปในชุดก็ได้   มันเป็นชุดของคุณและเป็นโอกาสที่จะได้แสดงสไตล์ของคุณเอง! เพราะฉะนั้นตกแต่งตามใจชอบเลย
เลือกผ้า. ซักผ้า. เลือกแพทเทิร์น. ทำแพทเทิร์นปลอมขึ้นมา. วัดขนาด. ตัดผ้า. เริ่มเย็บ. เย็บคอเสื้อ. เพิ่มผ้ากุ๊น. ตกแต่งชุุดเดรสให้เสร็จสมบูรณ์.
https://www.wikihow.com/Make-a-Dress https://www.wikihow.com/Make-a-Dress
Starting Your Dress Making Your Dress